**Ministru kabineta noteikumu projekta “Grozījumi Ministru kabineta 2015.gada 24.marta noteikumos Nr.134 “Kārtība, kādā Valsts ieņēmumu dienestam sniedz informāciju likumā “Par Latvijas Republikas valdības un Amerikas Savienoto Valstu valdības līgumu par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu” noteikto prasību izpildes nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz 2010.gada 18.martā Amerikas Savienotajās Valstīs (turpmāk – ASV) pieņemto likumu par prasībām attiecībā uz ārvalstu kontiem nodokļu uzlikšanas vajadzībām – U.S.Foreign Account Tax Compliance Act (turpmāk - FATCA) un ASV Valsts kases 2013.gada 28.janvārī izdotajiem noteikumiem attiecībā uz ārvalsts finanšu institūciju un noteiktu maksājumu ieturēšanu ārvalsts finanšu institūcijām un citiem ārvalsts uzņēmumiem, 2014.gada 27.jūnijā starp Latvijas Republiku un ASV tika noslēgs starptautiskais līgums “Latvijas Republikas valdības un Amerikas Savienoto Valstu valdības līgums par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu” (turpmāk – FATCA līgums).FATCA līguma 1.panta cc) apakšpunkts sniedz definīciju terminam “Konts par kuru jāsniedz ziņojums ASV”. Kontu neuzskata par tādu kontu, par kuru jāsniedz ziņojums ASV, ja, piemērojot FATCA līguma I pielikumā noteikto procedūru saistībā ar klientu izpēti, netiek noteikts, ka konts ir tāds konts, par kuru jāsniedz ziņojums ASV (atkarībā no konta atlikuma). Attiecīgi minētā pielikuma III un V sadaļa paredz noteikumus un procedūras, kādas jāveic attiecībā uz kontiem, kas atvērti, sākot ar 2014.gada 1.jūliju. FATCA līguma I pielikumā noteiktie noteikumi un procedūras jauna konta atvēršanas gadījumā attiecināmas arī uz tādu privātpersonu vai uzņēmumu, kam jau līdz 2014.gada 1.jūlijam ir bijuši iepriekšpastāvējuši konti FATCA līguma izpratnē, un minētā persona jau līdz 2014.gada 1.jūlijam ir bijusi finanšu iestādes (bankas) klients.[Savukārt FATCA līgum](http://likumi.lv/doc.php?id=270871)a 4. panta septītā daļa nosaka, ka neatkarīgi no FATCA līguma 1.panta un definīcijām, kuras ir iekļautas FATCA līguma pielikumos, īstenojot FATCA līgumu, Latvija var izmantot un var atļaut Latvijas finanšu institūcijām izmantot atbilstošu definīciju ASV Valsts Kases regulējumos, kas atbilst FATCA līguma definīcijai ar nosacījumu, ka šāda piemērošana nevarēs izjaukt FATCA līguma mērķi.Saskaņā ar 2013.gada 8.aprīlī izsludinātajiem grozījumiem [ASV Valsts Kases regulējumos](http://www.irs.gov/irb/2013-15_IRB/ar16.html) jaunus kontus, kas tiek atvērti klientiem ar iepriekšpastāvējušām saistībām, ir atļauts uzskatīt par iepriekšpastāvējušiem kontiem ar nosacījumu, ka šādiem jauniem un iepriekšpastāvējušiem kontiem tiek piemēroti īpaši noteikumi par kontu apkopošanu klientu izpētes, kontu identificēšanas un kontu atlikumu/ vērtības apkopošanas mērķiem (IV daļas E.sadaļa)[[1]](#footnote-1).Izvērtējot FATCA līguma mērķi, Latvijai ir tiesības Latvijas finanšu institūcijām noteikt iespēju izmantot labākus nosacījumus atbilstoši FATCA līguma 4.panta septītajai daļai.Tādējādi Latvijas finanšu iestādēm tiesības jauniem kontiem, kuri atvērti pēc 2014.gada 30. jūnija, piemērot pārbaudes prasības un termiņus, kas līgumā noteikti kontiem, kuriem jau uz 2014.gada 30.jūniju, ar nosacījumu, ka šādi jaunie konti ir vai tiks atvērti tādiem klientiem, kuriem jau uz 2014.gada 30.jūniju attiecīgajā Latvijas finanšu iestādē ir atvērti konti, ir jānosaka nacionālajos normatīvajos aktos, veicot grozījumus 2015.gada 24.marta Ministru kabineta noteikumos Nr.134 “Kārtība, kādā Valsts ieņēmumu dienestam sniedz informāciju likumā “Par Latvijas Republikas valdības un Amerikas Savienoto Valstu valdības līgumu par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu” noteikto prasību izpildes nodrošināšanai” (turpmāk – MK noteikumi Nr.134).Atbilstoši ASV Iekšējo ieņēmumu dienesta (turpmāk – ASV IRS) mājas lapā publicētajai informācijai FATCA nulles ziņojumi („Nil reports”) jāsniedz tikai nefinanšu ārvalstu iestādēm, kuras sniedz datus ASV IRS pa tiešo, nevis caur savas valsts nodokļu administrāciju. Savukārt pārējām iestādēm ASV IRS neuzliek par pienākumu sniegt šādus ziņojumus. Neskatoties uz to, ASV IRS norāda, ka prasība sniegt FATCA nulles ziņojumus visām iestādēm var tikt noteikta katras valsts nacionālajā likumdošanā.Minēto ziņojumu mērķis ir informēt ASV IRS par faktu, ka konkrētajai finanšu vai nefinanšu iestādei nav datu, kuri būtu sniedzami ASV IRS, par konkrēto laika periodu. Informācija par FATCA nulles ziņojumu iesniegšanu ir pieejama ASV IRS mājas lapā internetā <http://www.irs.gov/Businesses/Corporations/FATCA-IDES-Technical-FAQs>.Šī prasība šobrīd nav noteikta Latvijas normatīvajos aktos. Vienlaikus Latvijai ir tiesības Latvijas finanšu iestādēm noteikt pienākumu iesniegt FATCA nulles ziņojumu Valsts ieņēmumu dienestam, izmantojot ASV IRS izstrādāto XML shēmu, kura ir publiski pieejama ASV IRS mājas lapā internetā: (<http://www.irs.gov/Businesses/Corporations/FATCA-XML-Schemas-and-Business-Rules-for-Form-8966>).Nosakot Latvijas finanšu iestādēm pienākumu iesniegt FATCA nulles ziņojumus Valsts ieņēmumu dienestam, gadījumos, ja FATCA nulles ziņojumi tiks sniegti VID, bet ASV IRS radīsies jautājumi par konkrēto Latvijas finanšu iestādi, tad ASV IRS, izmantojot administratīvās sadarbības iespējas, var sazināties ar VID un lūgt sniegt apstiprinājumu, ka konkrētajai Latvijas finanšu iestādei nav dati, kuri būtu sniedzami ASV IRS.Ņemot vērā minēto, FATCA nulles ziņojumu iesniegšana Valsts ieņēmumu dienestam ir jānosaka nacionālajos normatīvajos aktos, veicot grozījumus MK noteikumos Nr.134. Lai tām Latvijas finanšu iestādēm, kam saskaņā ar FATCA līgumu šogad nav jāsniedz informācija, jānosaka, ka iepriekš minētais pienākums Latvijas finanšu istādēm sniegt FATCA nulles ziņojumus stāsies spēkā tikai no nākošajā gadā. |
| 3. | Projekta izstrādē iesaistītās institūcijas | Finanšu ministrija, Valsts ieņēmumu dienests, Latvijas Komercbanku asociācija |
| 4. | Cita informācija | Noteikumu projekts izstrādāts, uzklausot Latvijas Komercbanku asociācijas un Latvijas finanšu iestāžu priekšlikumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikā reģistrētās finanšu iestādes - nodokļu maksātāji, kuri atbilst FATCA līgumā noteiktajai Latvijas finanšu iestādes definīcijai un uz kuriem neattiecas FATCA līgumā II pielikumā minētie izņēmumi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvijas Republikas valdības un Amerikas Savienoto Valstu valdības līgums par starptautisko nodokļu pienākumu izpildes uzlabošanu un likuma par ārvalstu kontu nodokļu pienākumu izpildi (FATCA) ieviešanu. |
| 3. | Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | **FATCA līgums** |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| FATCA līguma 4.panta septītā daļa paredz Latvijai tiesības izmantot un var atļaut Latvijas finanšu institūcijām izmantot atbilstošu definīciju Savienoto Valstu Valsts Kases regulējumos, kas atbilst šā līguma definīcijai ar nosacījumu, ka šāda piemērošana nevarēs izjaukt šā līguma mērķi. Jaunu iepriekšpastāvējušu kontu definīcijas ir ietvertas FATCA līguma III un V sadaļā. Taču 2013.gada 8.aprīlī ASV Valsts Kase izsludināja grozījumus tās regulējumos, nosakot, ka jaunus kontus, kas tiek atvērti klientiem ar iepriekš pastāvējušām saistībām, ir atļauts uzskatīt par iepriekš pastāvējušiem kontiem ar nosacījumu, ka šādiem jauniem un iepriekš pastāvējušiem kontiem tiek piemēroti īpaši noteikumi par kontu apkopošanu klientu izpētes, kontu identificēšanas un kontu atlikumu / vērtības apkopošanas mērķiem (http://www.irs.gov/irb/2013-15\_IRB/ar16.html ; sk. sadaļu “Summary of Comments and Explanation of Revisions, (IV) Comments and Changes to §1.1471-3 — Identification of Payee, (E) Rules for Offshore Obligations of Funds and New Accounts of Preexisting Customers”) | Noteikumu projekta 1.2.apakšpunktā ietvertajā 6.1punktā ir paredzētas Latvijas finanšu institūcijām noteiktajos gadījumos tiesības uzskatīt klientu jaunos kontus par iepriekšpastāvošiem kontiem atbilstoši FATCA līguma 4.panta septītajai daļai. | FATCA līguma 4.panta septītajā daļā paredzētās tiesības ir nedalāmas, līdz ar to noteikumu projekts šīs saistības izpilda pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta noteikumu projekts būs pieejams sabiedrībai Ministru kabineta mājas lapā. Ministru kabineta noteikumi tiks publicēti www.likumi.lv |
| 2. | Sabiedrības līdzdalība projekta izstrādē | Ministru kabineta noteikumu projekts izstrādāts, uzklausot Latvijas Komercbanku asociācijas un Latvijas finanšu iestāžu priekšlikumus, kas izteikti pirms Ministru kabineta noteikumu projekta izstrādes. |
| 3. | Sabiedrības līdzdalības rezultāti | Latvijas Komercbanku asociācijas un Latvijas finanšu iestāžu priekšlikumi, kas izteikti pirms Ministru kabineta noteikumu projekta izstrādes ir ņemti vērā un ietverti noteikumu projektā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpilde tiks nodrošināta atbilstoši Valsts ieņēmumu dienesta funkcijām. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III un IV sadaļa – projekts šo jomu neskar.*

Finanšu ministra vietā –

iekšlietu ministrs R.Kozlovskis

16.07.2014. 10:00

1453

A.Gaiķe

67095682, Anete.Gaike@fm.gov.lv

1. <http://www.irs.gov/irb/2013-15_IRB/ar16.html> [↑](#footnote-ref-1)